**Obrazloženje**

Detaljni plana uređenja „Pivovara“ (Glasnik Grada Karlovca broj 3/95 i 8/06 – u daljnjem tekstu: Plan), usvojen je 1995. godine. Taj tip plana više ne postoji u hrvatskom sustavu prostornog planiranja, a člankom 198. Zakona o prostornom planiranju (NN broj 153/13,65/17,114/18,39/19 i 98/19 - u daljnjem tekstu: Zakon) propisano je da dokumenti prostornog uređenja doneseni na temelju propisa koji su važili prije stupanja na snagu Zakona ostaju na snazi te da se isti mogu mijenjati i/ili dopunjavati, te staviti izvan snage.

Analizom važeće prostorno-planske dokumentacije, uzimajući u obzir činjenice da se radi o Planu koji je na snazi od 1995. godine, a jedine izmjene i dopune je imao 2006.godine, te da je tijekom tog vremena znatno izmijenjena zakonska regulativa, zaključeno je da se pristupi zasebnom stavljanju Plana izvan snage, a da se za područje pivovare donese Urbanistički plan uređenja „Pivovara“ za područje od nasipa uz rijeku Kupu do postojeće izgradnje proizvodne namjene uz ulicu Dubovac (ujedno i državne ceste D6), te od planirane prometnice (oznaka u GUP-u 25-1) do stambene izgradnja u ulici Matije Jurja Šporera, obzirom da se sukladno Zakonu radi o planu iste razine. Istovremeno s postupkom stavljanja izvan snage Plana, vodio se postupak izrade Urbanističkog plana uređenja „Pivovara“ koji se ne može donijeti prije stavljanja izvan snage ovog Plana.

Člankom 113. Zakona propisano je da se odredbe kojima je uređena izrada i donošenje prostornih planova na odgovarajući način primjenjuju i na njihovo zasebno stavljanje izvan snage.

Temeljem čl. 79. i 113. Zakona, postupak stavljanja Plana izvan snage započeo je donošenjem Odluke o provođenju postupka stavljanja izvan snage Detaljnog plana uređenja “Pivovara („Glasnik“ Grada Karlovca br.22/21). Po donošenju te odluke slijedilo je upućivanje poziva za dostavu zahtjeva od strane javnopravnih tijela.

U skladu s čl.88. Zakona u veljači 2022.godine javnost je obaviještena o provođenje postupka stavljanja izvan snage Plana na mrežnim stranicama Grada Karlovca i na mrežnim stranicama Karlovačke županije.

Stručni izrađivač elaborata za potrebe stavljanja Plana izvan snage je APE.d.o.o. iz Zagreba.

Javnost je sudjelovala kroz postupak javne rasprave od 20.07.2022. – 29.07.2022.

Nakon što je Gradonačelnik zaključkom KLASA: 350-02/21-05/01, URBROJ: 2133-01-05-01/02-22-24 od 13.07.2022., god. utvrdio prijedlog Odluke o stavljanju izvan snage Detaljnog plana uređenja “Pivovara” (u daljnjem tekstu: Odluka) i elaborat za javnu raspravu, nadležni upravni odjel je objavio javnu raspravu, kao i rok za davanje primjedaba, prijedloga i komentara.

Posebna pisana obavijest o javnoj raspravi KLASA: 350-02/21-05/01, URBROJ: 2133-01-05-01/02-22-26 od 13.07.2022.god. je temeljem čl. 97. Zakona o prostornom uređenju upućena javnopravnim tijelima, kao i Gradskoj četvrti Dubovac i Mjesnom odboru Borlin.

Oglas o javnoj raspravi je 15.07.2022.god. objavljen na mrežnoj stranici Grada Karlovca, 18.07.2022.god. u dnevnom listu "Večernji list" i na mrežnoj stranici Ministarstva prostornoga uređenja, graditeljstva i državne imovine, te 19.07.2022. na oglasnoj ploči Grada Karlovca isticanjem oglasa o javnoj raspravi.

Javni uvid u Prijedlog Odluke omogućen je u vrijeme trajanja javne rasprave na način da je cijelo vrijeme u prostorijama gradske uprave Banjavčićeva ul. br. 9, prizemlje, omogućen javni uvid u izloženi prijedlog Odluke od 10,00 do 14,00 sati, kao i na mrežnim stranicama Grada Karlovca (www.karlovac.hr).

Javno izlaganje održano je 26.07.2022.godine s početkom u 10,30 sati u velikoj vijećnici Grada Karlovca, Banjavčićeva 9, 1.kat.

Za vrijeme trajanja javne rasprave omogućeno je zaprimanje pisanih primjedaba, mišljenja, prijedloga i očitovanja nositelju izrade plana – Gradu Karlovcu, Upravnom odjelu za prostorno uređenje i provedbu dokumenata prostornog uređenja, zaključno do 29.07.2022. godine.

Tijekom javne rasprave nije bilo pisanih prijedloga, mišljenja ili primjedaba.

U Izvješću o javnoj raspravi se nalaze detaljni podaci vezani uz objavu i provođenje javne rasprave i javnog izlaganja o prijedlogu Odluke.

U narednoj etapi izrađen je nacrt konačnog prijedloga Odluke o stavljanju izvan snage Plana. Nakon razmatranja nacrta konačnog prijedloga Odluke i Izvješća o javnoj raspravi, Gradonačelnik je 10.10.2022. godine donio zaključak o utvrđivanju konačnog prijedloga Odluke o stavljanju izvan snage Detaljnog plana uređenja “Pivovara”, KLASA: 350-02/21-05/01, URBROJ: 2133-01-05-01/02-22-42.

Predlaže se Gradskom vijeću Grada Karlovca da donese Odluku o stavljanju izvan snage Detaljnog plana uređenja “Pivovara” prema priloženom prijedlogu.

Pripremila:

Gordana Koprivnjak, dipl.ing.arh.

Savjetnica za prostorno uređenje PROČELNICA:

Vesna Ribar, dipl.ing.građ.