|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**PRIJEDLOG**

Na temelju članaka 34. i 97. Statuta Grada Karlovca (Glasnik Grada Karlovca 9/2021 - potpuni tekst) i uvjeta Poziva na dodjelu bespovratnih sredstava Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti (referentni broj: NPOO.C1.6.R1-I1.01), raspisanog od strane Ministarstva turizma i sporta u okviru Nacionalnog programa oporavka i otpornosti 2021. - 2026., Gradsko vijeće grada Karlovca je na \_\_\_. sjednici održanoj dana \_\_\_\_ 2022. godine donijelo slijedeću

**ODLUKU o suglasnosti za prijavu**

**i provedbu projektnog** **prijedloga Unaprjeđenje javne turističke infrastrukture za aktivni turizam u Karlovcu**

**I**

Odobrava se prijava i provedba projektnog prijedloga „Unaprjeđenje javne turističke infrastrukture za aktivni turizam u Karlovcu“ prema uvjetima Poziva na dodjelu bespovratnih sredstava Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti (referentni broj: NPOO.C1.6.R1-I1.01), raspisanog od strane Ministarstva turizma i sporta u okviru Nacionalnog programa oporavka i otpornosti 2021. - 2026.

Okvirna vrijednost projektnog prijedloga je 44.000.000,00.

**II**

Grad Karlovac je nositelj projekta, a tvrtka Mladost d.o.o. je projektni partner. Za pripremu projektnog prijedloga i provedbu procesa ugovaranja je zadužen Upravni odjel za razvoj grada i EU fondove u suradnji s Upravnim odjelom za gradnju i zaštitu okoliša.

Sredstva za provedbu projekta nakon potpisivanja Ugovora o financiranju će biti planirana u Upravnom odjelu za gradnju i zaštitu okoliša i u Upravnom odjelu za razvoj grada i EU fondove.

**III**

Specifični ciljevi projekta su obogatiti turističku infrastrukturu sportsko-rekracijskog turizma te unaprijediti postojeće turističke sadržaje karlovačkog područja te povećati atraktivnost destinacije i stvoriti uvjete za produljenje turističke sezone karlovačkog područja.

**IV**

Ova odluka će se objaviti u Glasniku Grada Karlovca, a stupa na snagu osam dana nakon objave.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing šumarstva.

Dostaviti:

1. Upravni odjel za razvoj grada i EU fondove, ovdje
2. Upravni odjel za gradnju i zaštitu okoliša, ovdje
3. Upravni odjel za opće poslove, na znanje
4. Upravni odjel za proračun i financije, na znanje
5. Predsjednik Gradskog vijeća, ovdje
6. Dokumentacija
7. GGK
8. Zapisnik
9. Pismohrana

OBRAZLOŽENJE

Dana 06. listopada 2022. godine Ministarstvo turizma i sporta kroz Nacionalni program oporavka i otpornosti 2021. - 2026. je objavilo Poziv na dodjelu bespovratnih sredstava Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti (referentni broj: NPOO.C1.6.R1-I1.01). Rok prijave je od 07. studenog 2022. do 03. veljače 2023.godine.

Najniži iznos bespovratnih sredstava po pojedinom projektnom prijedlogu, u okviru Grupe 2: Infrastruktura aktivnog turizma, na koji se prijavljuje ovaj projektni prijedlog iznosi 7.000.000,00 kn, a najviši iznosi 50.000.000,0 kn.

Grad Karlovac je nositelj projekta, a tvrtka Mladost d.o.o. je projektni partner. Ukupna procijenjena vrijednost projektnog prijedloga je 44.000.000,00 kn.

Prema uvjetima poziva Grad Karlovac je ocijenio da je potrebno pripremiti projektni prijedlog i prijaviti rekonstrukciju, obnovu i opremanje tri sportska objekta, Školske sportske dvorane Mladost, Sportsko-rekreacijske zone Vunsko Polje te Košarkaškog igrališta Šanac. Projektni prijedlog u potpunosti zadovoljava uvjete natječaja.

Opći cilj projekta je smanjenje regionalnih neujednačenosti u turizmu i gospodarstvu općenito te demografska revitalizacija kroz razvoj javne turističke infrastrukture i stvaranje mogućnosti za otvaranje novih radnih mjesta. Specifični cilj projekta je obogatiti sportsko-rekracijsku infrastrukturu u funkciji aktivnog turizma i unaprijediti postojeće turističke sadržaje karlovačkog područja te povećati atraktivnost destinacije i stvoriti uvjete za produljenje turističke sezone karlovačkog područja. Problem koji projekt adresira je neadekvatno uređenje i opremljenost sportsko-rekreacijske infrastrukture što dovodi do sezonalnosti i smanjene potražnje za turističkim sadržajima aktivnog turizma.

Pročelnica

mr. sc. Marijana Tomičić, dipl. pol.