**GRADSKO VIJEĆE**

KLASA:

URBROJ:

Karlovac,

***Prijedlog***

Na temelju članka 54. Zakona o ustanovama (Narodne novine broj 76/93, 29/97, 47/99, 35/08 i 127/19), članka 41. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19 i 57/22) i članaka 34. i 97. Statuta Grada Karlovca (Glasnik Grada Karlovca broj 9/21 - potpuni tekst, 10/22) Gradsko vijeće Grada Karlovca je na \_\_\_\_\_ sjednici održanoj dana \_\_\_\_\_\_\_\_ 2022. godine donijelo sljedeću

ODLUKU

I

Daje se suglasnost na tekst Statuta Dječjeg vrtića Karlovac kako stoji u tekstu koji se nalazi u prilogu ove Odluke i čini njezin sastavni dio.

II

Ova Odluka objavit će se u Glasniku Grada Karlovca, a izvornik teksta Statuta neće se objaviti, nego će se pohraniti uz izvornik ove Odluke.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva

**OBRAZLOŽENJE**

Upravno vijeće Dječjeg vrtića Karlovac donijelo je na svojoj 12. sjednici dana 13.10.2022. godine prijedlog teksta Statuta Dječjeg vrtića Četiri rijeke. Člankom 54. Zakona o ustanovama („Narodne novine“ broj 76/93., 29/97., 47/99. i 35/08.) i člankom 41. Zakona o predškolskom odgoju i obrazovanju („Narodne novine“ broj 10/97., 107/07. i 94/13.) propisano je da Statut ustanove donosi Upravno vijeće uz suglasnost osnivača ustanove ako zakonom ili aktom o osnivanju nije drugačije određeno.

Zakonom o izmjenama i dopunama Zakona o predškolskom odgoju i obrazovanju („Narodne novine“ 57/22) koji je na snazi od 28.5.2022. godine utvrđena je obveza predškolskih ustanova da usklade odredbe statuta i drugih općih akata u roku od šest mjeseci od dana njegova stupanja na snagu.

Zbog opsežnijih izmjena Vrtić je predložio donošenje novog statuta u kojem su sadržane sve potrebne izmjene i dopune. Najznačajnije odredbe koje se odnose na usklađenje statuta s posljednjim izmjenama i dopunama Zakona odnose se na kriterije za ostvarivanje prednosti pri upisu u dječji vrtić kojima je osnivač lokalna jedinica ili država, mogućnost zapošljavanja učitelja na mjesta odgojitelja u dječjim vrtićima, izrada i donošenje kurikuluma dječjeg vrtića i kurikuluma predškole, definiranje statusa pomoćnika za djecu s teškoćama, definiranje imenovanja članova upravnog vijeća, promjene kod imenovanja ravnatelja vrtića te kod vršitelja dužnosti ravnatelja.

Nadalje, Dječji vrtić Karlovac dobio je od Grada Karlovca prostor bivše Područne škole Zadobarje na korištenje, te je temeljem rješenja Upravnog odjela za školstvo Karlovačke županije odobren rad za provođenje redovitog desetosatnog programa odgojno-obrazovnog rada. Područni objekt Zadobarje potrebno je dodati u Statutu kao pet objekt u kojemu Dječji vrtić Karlovac obavlja svoju djelatnost.

Do usklađivanja općih akata vrtića s ovim statutom primjenjivat će se važeći opći akti vrtića osim odredbi koje su u suprotnosti sa statutom i zakonom

Kako je donošenje Statuta moguće uz prethodnu suglasnost osnivača, predlaže se Gradskom vijeću davanje suglasnosti na predloženi tekst Statuta kako stoji u prijedlogu ove Odluke.

Sastavila: PROČELNICA

Savjetnica za Upravnog odjela za društvene djelatnosti

predškolski odgoj i školstvo Draženka Sila- Ljubenko, prof.

Gabrijela Crnjac, dipl. uč.